యుఎస్ఎ ఉపాధ్య‌క్షురాలు క‌మ‌లా హారిస్  గారి తో తన సమావేశం సందర్భం గా ప్రధాన మంత్రి ప్రారంభిక వ్యాఖ్యలు

ఎక్స్ లన్సీ, అన్నింటికంటే ముందుగా మీరు మాకు మరియు నా ప్రతినిధి వర్గాని కి పలికిన ఆత్మీయ స్వాగతానికి గాను నేను కృతజ్ఞత ను వ్యక్తం చేయదలచుకొన్నాను. ఎక్స్ లన్సీ, కొన్ని నెలల క్రితం మనం టెలిఫోన్ ద్వారా ఒకరితో మరొకరం మాట్లాడుకొనే అవకాశం దక్కింది. ఆ సమయం లో మనం విపులమైన చర్చ జరిపాం. మరి మీరు అప్పట్లో నాతో మాట్లాడిన తీరు ఎంతో ఆత్మీయం గా, చాలా స్వాభావికం గా ఉంది. ఆ సంగతి ని నేను ఎప్పటికీ జ్ఞాపకం పెట్టుకొంటాను. మీకు చాలా ధన్యవాదాలు. అది, ఎక్స్ లన్సీ, మీకు గుర్తు ఉండే ఉంటుంది. అప్పట్లో ఎంతో క్లిష్టమైన కాలం అది. భారతదేశం కోవిడ్-19 మహమ్మారి తాలూకు సెకండ్ వేవ్ కు గురైంది. అది మాకు చాలా క్లిష్ట సమయం. ఆ కారణం గా మీరు ఒక కుటుంబం మాదిరి గా, బంధు వర్గం అనే భావన తో చేయూత ను అందించారు. నాతో మాట్లాడిన సందర్భం లో మీరు ఎంపిక చేసుకొన్న పదాల ను నేను ఎప్పటికీ గుర్తుంచుకొంటాను. మరి మీకు నేను హృదయ పూర్వకం గా ధన్యవాదాలు తెలియ జేయాలనుకొంటున్నాను. ఒక సిసలైన నేస్తం గా ఎక్స్ లన్సీ, మీరు సహకార సందేశాన్ని అందించారు. వెనువెంటనే యుఎస్ ప్రభుత్వం, యుఎస్ కార్పొరేట్ సెక్టర్ లతో పాటు, ప్రవాసీ భారతీయులు.. అంతా కలసి భారతదేశాని కి సాయపడేందుకు ముందుకు వచ్చారు. ఎక్స్ లన్సీ, అధ్యక్షుడు శ్రీ బైడెన్ తో కలసి మీరు చాలా సవాళ్ళ తో కూడుకొన్నటువంటి ఒక వాతావరణం లో యునైటెడ్ స్టేట్స్ నాయకత్వాన్ని చేపట్టారు. అయితే, చాలా కొద్ది కాలం లోనే మీరు ఎన్నో కార్య సాధన లు చేజిక్కించుకోవడం గమనార్హం. అది కోవిడ్ కావచ్చు, జలవాయు స్థితి కావచ్చు, లేదా క్వాడ్ కావచ్చు.. ఈ అన్ని అంశాల లో యునైటెడ్ స్టేట్స్ చాలా ముఖ్యమైన కార్యక్రమాల ను చేపట్టింది. ఎక్స్ లన్సీ, అతి పెద్ద ప్రజాస్వామ్యాల లో, అత్యంత అనుభవం కలిగిన ప్రజాస్వామ్యాల లో ఒకటి గా ఉన్న యునైటెడ్ స్టేట్స్, భారతదేశం నిజంగా నే స్వాభావిక భాగస్వామ్య దేశాలు గా ఉన్నాయి. మనం ఒకే తరహా విలువ లు, సాపేక్ష భౌగోళిక, రాజకీయ ప్రయోజనాలు కలిగి ఉన్నాం. అంతేకాదు, మన మధ్య సహకారం, సమన్వయం సైతం ఎప్పటికప్పుడు పెరుగుతూ వస్తున్నాయి. సప్లయ్ చైన్ లను పటిష్ట పరచడం కోసం ఎక్స్ లన్సీ, కొత్త కొత్త సాంకేతికత లకు సంబంధించినంత వరకు, అలాగే అంతరిక్ష రంగం లో కూడా మీ దేశం మాదిరి గానే మా దేశాని కి కూడా ప్రత్యేకమైన ఆసక్తి ఉంది. ప్రత్యేక ప్రాధాన్యం గల ఈ రంగాల లో మన సహకారం ఎంతో ముఖ్యం. ఎక్స్ లన్సీ, భారతదేశాని కి, అమెరికా కు మధ్య మన ప్రజల లో ఉన్న సంబంధాలు ఎంతో చైతన్యం తో కూడుకొని ఉన్నాయి అనే సంగతి ని మీరు కూడా బాగా ఎరుగుదురు. 4 మిలియన్ కు పైగా భారత మూలాలు కలిగి ఉన్న ప్రజలు మన రెండు దేశాల మధ్య ఒక సేతువు గా ఉన్నారు. ఈ స్నేహ వారధి, అలాగే మన రెండు దేశాల ఆర్థిక వ్యవస్థ లకు, మన రెండు దేశాల సమాజాల కు వారు అందిస్తున్న తోడ్పాటు నిజం గానే చాలా ప్రశంసార్హమైనటువంటిది. ఎక్స్ లన్సీ, మీరు యునైటెడ్ స్టేట్స్ ఆఫ్ అమెరికా ఉపాధ్యక్ష పదవి కి ఎన్నిక కావడం ఎంతో ముఖ్యమైన చారిత్రిక ఘట్టం. మీరు ప్రపంచవ్యాప్తం గా ఎంతో మంది ప్రజల కు ప్రేరణ ను ఇస్తున్నారు. అధ్యక్షుడు శ్రీ బైడెన్, అలాగే మీ నాయకత్వం లో మన రెండు దేశాల సంబంధాలు కొత్త శిఖరాల కు చేరుకొంటాయని నాకు పూర్తి నమ్మకం ఉంది. ఎక్స్ లన్సీ, ఈ విజయ ప్రస్థానాన్ని కొనసాగిస్తూ, మీరు భారతదేశం లో కూడా ఇదే విధం గా దూసుకు పోవాలని భారతీయులు కూడా ఆకాంక్షిస్తున్నారు. ఈ కారణం గా వారు మీకు స్వాగతం పలకాలని వేచి ఉన్నాను. అందువల్ల భారతదేశాన్ని సందర్శించవలసింది గా నేను ప్రత్యేకం గా ఒక ఆహ్వానాన్ని మీకు అందజేస్తున్నాను. ఈ ఆప్యాయ భరిత స్వాగతానికి గాను నా కృతజ్ఞత ను వ్యక్తం చేస్తూ ఎక్స్ లన్సీ మీకు మరోసారి నన్ను ధన్యవాదాల ను తెలియ జేయనివ్వండి. అస్వీకరణ: ప్రధాన మంత్రి ప్ర‌సంగానికి ఇది దాదాపు గా చేసిన అనువాదం. ప్రధాన మంత్రి ప్రసంగం హిందీ భాష‌ లో కొన‌సాగింది.